pythainlp/thai-wiki-dataset-v4 huggingface dataset:
ช็อน ซัง-อิล

ช็อน ซัง-อิล  นักมวยสากลชาวเกาหลีใต้ เกิดเมื่อ 9 มิถุนายน พ.ศ. 2498 ที่จังหวัดชุงช็องเหนือ ประเทศเกาหลีใต้ สถิติการชก 16 ครั้ง ชนะ 9 (น็อก 3) เสมอ 2 แพ้ 5
คิม ซุงจุน

คิม ซุงจุน (Sung Jun Kim; ภาษาเกาหลี,ฮันกึล: 김성준, ฮันจา: 金性俊) นักมวยสากลชาวเกาหลีใต้ เกิดเมื่อ 3 มิถุนายน พ.ศ. 2496 ที่เมืองปูซาน เกาหลีใต้ เสียชีวิตเมื่อ 3 กุมภาพันธ์ พ.ศ. 2532 รวมอายุได้ 36 ปี สถิติการชก 48 ครั้ง ชนะ 28 (น็อค 13) เสมอ 6 แพ้ 14
ประวัติ.
คิมขึ้นชกมวยสากลครั้งแรกเมื่อ 28 ธันวาคม พ.ศ. 2514 แพ้คะแนน ลิม อินซู ที่กาหลีใต้ จากนั้น ขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นไลท์ฟลายวทเมื่อ 31 สิงหาคม พ.ศ. 2519 ชนะคะแนน มูน มยุงอัน และชกป้องกันตำแหน่งไว้ได้ 4 ครั้ง และเคยชกชนะน็อค สุริยา ปทุมวดี นักชกไทย ยก 5 ที่เกาหลีใต้ด้วยเมื่อ พ.ศ. 2519 ต่อมา คิมขึ้นชิงแชมป์ OPBF รุ่นไลท์ฟลายเวทเมื่อ 29 มกราคม พ.ศ. 2521 ชนะคะแนน ชุง ซังอิล ได้แชมป์มาครอง คิมชกป้องกันตำแหน่งได้สองครั้งก็ได้ขึ้นชิงแชมป์โลกรุ่นไลท์ฟลายเวท WBC ชนะน็อค เนตรน้อย ศ.วรสิงห์ไปอย่างพลิกความคาดหมายในยกที่ 3 ได้แชมป์ไปครอง
คิมชกป้องกันแชมป์โลกรุ่นนี้ไว้ได้ถึง 3 ครั้ง ก่อนจะเสียแชมป์โลกในการป้องกันแชมป์ครั้งที่ 4 ที่ ญี่ปุ่น แพ้คะแนน ชิเกโอะ นากาจิม่า เมื่อ 3 มกราคม พ.ศ. 2523 หลังจากเสียแชมป์ไป คิมขึ้นชกชิงแชมป์คืนอีกครั้งเมื่อ 28 กรกฎาคม พ.ศ. 2523 ที่ ญี่ปุ่น ซึ่งคิมเป็นฝ่ายแพ้คะแนน โชจิ โอกูม่า ชิงแชมป์ไม่สำเร็จ หลังจากนั้น คิมไม่มีโอกาสได้ชิงแชมป์โลกอีกเลย และยังชกแพ้เป็นส่วนใหญ่ จนกระทั่งคิมแพ้คะแนน แบ ซกชุล เมื่อ 11 กรกฎาคม พ.ศ. 2525 ก็แขวนนวมไป หลังจากแขวนนวม เขามีอาการทางประสาทที่เนื่องจากการชกมวยและประสบปัญหาทางการเงิน ในที่สุดเขาจึงกระโดดตึกฆ่าตัวตายเมื่อ 3 กุมภาพันธ์ พ.ศ. 2532
โรงเรียนหาดใหญ่พิทยาคม

โรงเรียนหาดใหญ่พิทยาคม (อักษรย่อ: ญ.พ.) เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษาสงขลา สตูล สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา มีเนื้อที่จำนวน 59 ไร่ 17 ตารางวา ประกอบด้วยอาคารเรียน 2 หลัง และอาคารเรียนชั่วคราว 3 หลัง ปัจจุบันมีนักเรียนประมาณ 479 คน
ประวัติการก่อตั้งโรงเรียน.
โรงเรียนหาดใหญ่พิทยาคม อำเภอหาดใหญ่ จังหวัดสงขลา เป็นโรงเรียนมัธยมศึกษาขนาดกลางสังกัดสำนักงานเขตพื้นที่การศึกษามัธยมศึกษาสงขลา สตูล สำนักงานการศึกษาขั้นพื้นฐาน ได้ประกาศจัดตั้งโดยกระทรวงศึกษาธิการ เมื่อวันที่ 23 มีนาคม พ.ศ. 2538 ณ บ้านพรุเตาะ หมู่ที่ 4 ตำบลทุ่งใหญ่ อำเภอหาดใหญ่ จังหวัดสงขลา ในพื้นที่รกร้างว่างเปล่า จำนวน 59 ไร่ 17 ตารางวา ซึ่งได้รับการสนับสนุนและผลักดัน ให้ใช้เป็นสถานที่จัดตั้งโรงเรียนโดย นายเฉลียว แก้วสิ้นสุด กำนันตำบลทุ่งใหญ่ นายสมพร ช่วยกุลผู้ใหญ่บ้านหมู่ที่ 4 ตำบลทุ่งใหญ่และสมาชิกตำบลทุ่งใหญ่
โรงเรียนวัดนวลนรดิศ

โรงเรียนวัดนวลนรดิศ  อักษรย่อ (น.ด.) เป็น โรงเรียนมัธยมศึกษาขนาดใหญ่พิเศษ ปัจจุบันเป็นประเภทสหศึกษา สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณวัดนวลนรดิศ เลขที่ 137 ซอยเพชรเกษม 19 แขวงปากคลองภาษีเจริญ เขตภาษีเจริญ กรุงเทพมหานคร 10160
ประวัติโรงเรียน.
โรงเรียนวัดนวลนรดิศ เริ่มเปิดสอน เมื่อวันที่ 9 สิงหาคม พ.ศ. 2433 เดิมเป็นโรงเรียนชายล้วนมีนักเรียน 9 คน พระเดชพระคุณพระสาสนานุรักษ์ (ทิม รตนโชโต) อดีตเจ้าอาวาสวัดนวลนรดิศเป็นผู้สอนและมีครูช่วยสอนอีก 2 คน คือครูหวาด และครูแก้ว ศาลิคุปต์ ใช้ศาลาการเปรียญและกุฏิวัดนวลนรดิศเป็นที่เรียน
อาคารสถานที่.
อาคารสถานที่ บริเวณ 1.
พื้นที่ 4 ไร่ 3 งาน 13 ตารางวา เป็นที่เรียนประจำของนักเรียนชั้น ม.1, ม.2 และ ม.3 มีอาคารเรียน 3 หลัง บ้านพักลูกจ้างประจำ 1 หลัง และห้องน้ำนอกอาคารเรียน 2 หลัง
อาคารสถานที่ บริเวณ 2.
พื้นที่ 8 ไร่ 3 งาน 89 ตารางวา เป็นที่เรียนประจำของนักเรียนชั้น ม.4, ม.5 และ ม.6 ประกอบด้วยหอพระ 1 หลัง อาคารเรียน 2 หลัง ดังนี้ อาคารประกอบ 2 หลัง
มูลนิธิเซลีนดิออน

มูลนิธิเซลีนดิออน  เป็นมูลนิธิที่ก่อตั้งขึ้นโดย ดอกเตอร์เซลีน ดิออน นักร้องชาวแคนาดา มีวัตถุประสงค์เพื่อสนับสนุนกิจการกุศลต่าง ๆ โดยเฉพาะเพื่อช่วยเหลือเด็กและครอบครัวผู้ยากไร้ โดยไม่มีวัตถุประสงค์เพื่อการค้า แสวงหากำไร หรือผลประโยชน์อื่นทางการเมือง บริหารงานโดยบุคลากรอาสาสมัครทั้งสิ้น
สคูลเดส์

สคูลเดส์ (; โรมาจิ: "Sukuru Deizu"; : ทับศัพท์จาก School Days) เป็นเกมคอมพิวเตอร์แนววิชวลโนเวลที่สร้างโดย 0verflow วางจำหน่ายเวอร์ชันสำหรับคอมพิวเตอร์ส่วนบุคคลเมื่อวันที่ 28 เมษายน พ.ศ. 2548 และเวอร์ชันสำหรับเครื่องเพลย์สเตชัน 2 เมื่อวันที่ 17 มกราคม พ.ศ. 2550 มีการนำเกม "สคูลเดส์" มาสร้างเป็นสื่ออื่น ๆ จำนวนมาก ได้แก่ ภาพยนตร์การ์ตูนโทรทัศน์จำนวน 12 ตอน หนังสือการ์ตูนจำนวน 2 เล่ม ไลต์โนเวล 6 เล่ม และรายการวิทยุ
ในปี 2550 บริษัทรักพิมพ์ พับลิชชิ่ง จำกัดได้แปลไลต์โนเวลเป็นภาษาไทยเผยแพร่ ใช้ชื่อว่า "School Days-เธอ ฉัน, ในวันฟ้าคราม"
เสียงไทย.
หนึ่งธิดา โสภณ : วิกผมคำ
อภินันท์ ธีระนันทกุล : มาโกโตะ อิโต้
รูปแบบของเกม.
ตัวเกมที่อยู่ในรูปแบบของวิชวลโนเวลนั้น การเล่นส่วนใหญ่จะเป็นแบบมุมมองของบุคคลที่สาม และเมี่อถึงช่วงเวลาที่กำหนดไว้ ตัวเกมจะถูกหยุด และผู้เล่นจะสามารถควบคุมการดำเนินเนี้อเรี่องได้ในระยะหนึ่ง โดยที่ตัวเกมจะนำเสนอการตอบสนองต่อตัวละคร หรือฉากนั้นๆ ออกมา 1-2 รูปแบบ โดยที่การตอบสนองของผู้เล่นนั้นจะมีผลกระทบต่อความคืบหน้าของตัวเกมอย่างมีนัยสำคัญ อย่างเช่น การที่จะทำให้ความคืบหน้ากับตัวละครนั้น ๆ ดีขึ้น หรือแย่ลง ดังนั้น ตัวเกมจึงให้ประสบการณ์การเล่นที่ไม่สามารถคาดเดาได้อย่างแน่นอนมากนัก ซึ่งในบางกรณี ความสัมพันธ์ของตัวละครในเกมอาจจะทำให้เกิดฉากที่มีความสัมพันธ์ทางเพศที่แสดงให้เห็นถึงการผสมผสานที่แตกต่างกันระหว่าง การจูบแบบฝรั่งเศส (อังกฤษ) กับการมีความสัมพันธ์ทางเพศอย่างหมกมุ่นแบบออรัลเซ็กซ์ ,การช่วยตัวเอง และการมีเพศสัมพันธ์ทางอวัยวะเพศที่มีการ เซนเซอร์ (อังกฤษ)
ตัวเกมได้มีจุดจบขของเกมที่แตกต่างกันออกไป ทั้งนี้ขึ้นอยู่กับการดำเนินเนื้อเรี่องของผู้เล่นเอง ว่าจะเลือกจบแบบดี หรือไม่ดี "School Days" เป็นที่รู้จักกันดีในเรี่องของตอนจบที่ไม่ค่อยจะดีนัก โดยการตายของตัวละครในตอน "The Bloody Conclusion" ที่หัวของตัวละครถูกตัดแยกออกมาจากร่างกายโดย เลี่อยขนาดเล็ก (อังกฤษ) จนทำให้เขาล้มลงแล้วตายลงในกองเลือด และในอีกตอนหนึ่งที่มีชื่อว่า "Eternally" ตัวละครได้ทำการฆ่าตัวตายโดยวิธีการกระโดดออกมาจากดาดฟ้าของโรงเรียน และได้ร่วงลงมาในลักษณะที่หัวทิ่มพื้นของทางเดินข้างถนน ในขณะเดียวกัน ทางด่านของตอนจบที่ดี คือ ตัวละครนั้นได้มีความสัมพันธ์ที่ดีต่อกัน ในตอนจบที่มีชื่อว่า "Chrismas Eve" ตัวละครคู่นี้ได้บอกรักกันในห้องของโรงแรมแห่งหนึ่งที่ล้อมรอบไปด้วยทิวทัศน์ของเมืองและหิมะที่กำลังตก 
และอีกหนึ่งตอนจบที่มีชื่อว่า "Two Lovers" ที่คู่ของตัวละครนี้นั้นยอมรับที่จะมีความรักพร้อมกันหลายคน แทนที่ตัวละครจะลงเอยกับใครคนหนึ่ง เนี่องด้วยตอนจบที่มีอยู่หลากหลายแบบโดยขึ้นอยู่กับการเล่นของผู้เล่น หากผู้เล่นคนใดต้องการที่จะดูฉากที่มีเพศสัมพันธ์เพิ่มเติม ก็จำเป็นที่จะต้องเล่นตัวเกมนี้มากกว่า 1 รอบ
โดยที่ตัวเกมนั้นแตกต่างกับวิชวลโนเวลอื่นๆ ที่จะเน้นที่ตัวละครหลักที่สามารถดำเนินได้ และบทสนทนาที่มีคำแปลอยู่ ตัวเกม "School Days" นั้นแตกต่างออกไปตรงที่ตัวเกมรวมเอาปฏิกิริยา ท่าทาง และน้ำเสียงของตัวละคร ทำให้คล้ายคลึงกับภาคอนิเมะ ซึ่งฉากของตัวเกมสามารถที่จะถูกหยุดพัก ถูกเร่งให้ไวขึ้น หรือแม้กระทั่งข้ามฉากที่พวกเขาเคยเห็นมาก่อนได้ และเสียงของตัวละครทั้งหญิงและชายสามารถถูกปิดไว้ได้ รวมไปถึงคำบรรยายที่สามารถถูกเลือกให้เปิดหรือปิดได้ และยังสามารถเล่นได้ทั้งโหมดเต็มหน้าจอ และ โหมดหน้าต่าง การดำเนินการของตัวเกมสามารถถูกบันทึกได้ทุกเมี่อ ตามที่ผู้เล่นต้องการ ได้สูงสุด 100 ช่องเก็บ และยังรวมไปถึงโหลดออกมาเล่นได้ในขณะที่อยู่ในหน้าเมนู แม้กระทั่งในขณะที่ตัวเกมกำลังดำเนินอยู่เช่นกัน
รัฐสมาชิกสหประชาชาติ

รัฐสมาชิกสหประชาชาติ  เป็นรัฐเอกราช 193 รัฐที่เป็นสมาชิกขององค์การสหประชาชาติ (UN) และเป็นตัวแทนที่เท่าเทียมกันในสมัชชาใหญ่แห่งสหประชาชาติ
โดยหลักการแล้วมีเพียงรัฐเอกราชเท่านั้นที่สามารถเป็นสมาชิกสหประชาชาติได้และในปัจจุบันรัฐสมาชิกสหประชาชาติทั้งหมดเป็นรัฐเอกราช แม้ว่ารัฐสมาชิก 5 รัฐ จะไม่ได้เป็นรัฐเอกราชขณะเข้าร่วมสหประชาชาติ แต่ต่อมาทั้ง 5 รัฐก็ได้รับเอกราชในระหว่าง ปี พ. ศ. 2489 ถึง พ.ศ. 2534
"หมายเหตุ: ประเทศสมาชิกที่มีพื้นหลัง       และ มีตัวหนา คือสมาชิกดั้งเดิมของสหประชาชาติ"
รัฐสังเกตการณ์และรัฐที่ไม่ใช่สมาชิก.
นอกจากรัฐสมาชิกแล้ว ยังมีรัฐสังเกตการณ์ถาวรที่ไม่ใช่สมาชิกอีกสองรัฐ ได้แก่ สันตะสำนักและรัฐปาเลสไตน์
ไพร่

ในสังคมไทยสมัยโบราณ ไพร่ หมายถึง สามัญชนทั่วไปที่ไม่ได้อยู่ในฐานะทาส หรือเจ้าขุนมูลนาย ตามการจัดระเบียบชนชั้นทางสังคมของสมเด็จพระบรมไตรโลกนาถ
ไพร่มีศักดินา 10–20 ไร่ และต้องสังกัดมูลนาย จะโยกย้ายสังกัดไม่ได้ ไพร่ที่ขึ้นสังกัดหรือสักเลกแล้ว จะปรากฏเครื่องหมายสังกัดที่ข้อมือ หากสามัญชนผู้ใดไม่ได้สังกัดมูลนายจะไม่ได้รับการคุ้มครองจากกฎหมาย ไพร่มีหน้าที่ในการถูกเกณฑ์แรงงาน หรือเสีย "ส่วย" และถูกเกณฑ์ทหารในยามที่มีศึกสงคราม มีสองประเภทคือ ไพร่หลวง และ ไพร่สม
"ไพร่หลวง" คือไพร่ที่สังกัดกรมกองต่าง ๆ เป็นไพร่ของพระมหากษัตริย์โดยตรง ประเภทที่ต้องถูกเกณฑ์มาทำงานตามราชการกำหนด และประเภทที่ต้องเสียเงินหรือสิ่งของมาแทนการเกณฑ์แรงงานหรือที่เรียกว่า "ไพร่ส่วย" การส่งเงินมาแทนการเกณฑ์แรงงาน เงินที่ส่งมาเรียกว่า "เงินค่าราชการ"
"ไพร่สม" เป็นไพร่ที่พระมหากษัตริย์พระราชทานให้มูลนายและขุนนางที่มีตำแหน่งทางราชการเพื่อผลประโยชน์ตอบแทน มูลนายจะมีไพร่มากน้อยขึ้นอยู่กับ ยศ ตำแหน่ง ศักดินา ไพร่สมต้องทำงานให้ราชสำนักปีละ 1 เดือน ส่วนเวลาที่เหลือรับใช้มูลนายหรือส่งเงินแทน เมื่อถึงยามสงครามทุกคนต้องเป็นทหารป้องกันอาณาจักร เมื่อมูลนายถึงแก่กรรมไพร่สมจะถูกโอนมาเป็นไพร่หลวง นอกจากบุตรจะขอควบคุมไพร่สมต่อจากบิดา
"ไพร่ส่วย" พวกที่ประสบความยากลำบากในการเดินทาง เพราะตั้งภูมิลำเนาอยู่ห่างไกลจากสถานที่รับราชการ จึงต้องจัดหาสิ่งของ ที่ต้องการใช้ในราชการ ส่งมาทดแทนแก่ทางราชการ เมื่อมีศึกสงครามมาประชิดบ้านเมือง มีการระดมไพร่เข้ารับราชการพวกไพร่ส่วย จะต้องปฏิบัติตามคำสั่งระดมพล เข้าประจำการในกองทัพอย่างพรักพร้อม
"เลกวัด" พวกไพร่ที่ยกให้แก่วัด ที่ไม่ใช่ ข้าพระ (ทาสที่ยกให้แก่วัด) และ โยมสงฆ์ (เด็กวัด) 
ระบบไพร่ดำรงอยู่จนกระทั่งถึงกลางสมัยรัตนโกสินทร์ จนในรัชกาลพระบาทสมเด็จพระจุลจอมเกล้าเจ้าอยู่หัวที่มีการเลิกไพร่อย่างเป็นทางการ เมื่อมีการนำระบบภาษีอากร และระบบเกณฑ์ทหารสมัยใหม่มาใช้แทน
ไซคีเดลลิกแทรนซ์

ไซคีเดลลิกแทรนซ์  บางครั้งเรียก ไซแทรนซ์  เป็นแนวเพลงย่อยของแทรนซ์ ได้รับอิทธิพลจากเพลงดนตรี กัวแทรนซ์ ในช่วงกลางยุคทศวรรษ 1990 เป็น ดนตรีอิเล็กทรอนิกส์แดนซ์ และ ดนตรีคลาสสิกของอินเดีย เพลงไซคีเดลลิกแทรนซ์ส่วนใหญ่ถูกแต่งขึ้นมาโดยคอมพิวเตอร์ และเครื่องสังเคราะห์เสียง และ เครื่องดนตรี Nord Lead, Access Virus, Korg MS-2000, Roland JP-8000
ไฮโพไซคลอยด์

ไฮโพไซคลอยด์  คือเส้นโค้งชนิดหนึ่ง สร้างขึ้นโดยกำหนดจุดจุดหนึ่งบนเส้นรอบรูปวงกลมวงหนึ่ง แล้วกลิ้งรูปวงกลมนั้นไปบนขอบ "ด้านใน" ของรูปวงกลมอีกรูปหนึ่งซึ่งอยู่กับที่ รอยที่เกิดจากการเคลื่อนที่ของจุดอ้างอิงจะได้เส้นโค้งไฮโพไซคลอยด์
เส้นโค้งนี้จัดว่าเป็นรูเลตต์ชนิดหนึ่ง และเป็นกรณีพิเศษของไฮโพโทรคอยด์ (epitrochoid) วิวัฒน์ (evolute) และอาวัต (involute) ของเส้นโค้งนี้จะมีรูปร่างคล้ายกับเส้นโค้งเดิม
สมการ.
รูปร่างของไฮโพไซคลอยด์จะแตกต่างกันไปขึ้นอยู่กับรัศมีของรูปวงกลมทั้งสอง หากรูปวงกลมที่กลิ้งมีรัศมี "r" หน่วย และรูปวงกลมที่อยู่กับที่มีรัศมี "R" = "kr" หน่วย ค่า "k" หมายถึงจำนวนเท่าของรัศมีรูปวงกลมที่อยู่กับที่ ต่อรัศมีรูปวงกลมที่กลิ้ง ดังนั้นไฮโพไซคลอยด์สามารถเขียนได้ด้วยสมการอิงตัวแปรเสริมดังนี้
<math>x (\theta) = (R - r) \cos \theta + r \cos \left(\frac{R - r}{r} \theta \right)</math>
<math>y (\theta) = (R - r) \sin \theta - r \sin \left(\frac{R - r}{r} \theta \right)</math>
หรือ
<math>x (\theta) = r (k - 1) \cos \theta + r \cos \left((k - 1) \theta \right) \,</math>
<math>y (\theta) = r (k - 1) \sin \theta - r \sin \left((k - 1) \theta \right) \,</math>
กรมทรัพยากรน้ำ

กรมทรัพยากรน้ำ เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม ก่อตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545
ประวัติ.
เพื่อให้การบริหารทรัพยากรน้ำมีความก้าวหน้ายิ่งขึ้น ในปี พ.ศ. 2543 คณะรัฐมนตรีได้กำหนดกรอบ “วิสัยทัศน์น้ำแห่งชาติ” โดยให้ความเห็นชอบ เมื่อวันที่ 25 กรกฎาคม พ.ศ. 2543 และจากวิสัยทัศน์น้ำแห่งชาติ ได้นำไปสู่การกำหนด “นโยบายน้ำแห่งชาติ” ซึ่งคณะรัฐมนตรีได้ให้ความความเห็นชอบเมื่อวันที่ 31 ตุลาคม พ.ศ. 2543 ภายใต้แนวคิดที่สอดคล้องกับรัฐธรรมนูญแห่งราชอาณาจักรไทย พ.ศ. 2540 แนะแนวทางการบริหารจัดการน้ำแบบผสมผสานที่มุ่งเน้นการประสาน การพัฒนา และการบริหารจัดการทรัพยากรน้ำร่วมกับทรัพยากรอื่นที่เกี่ยวข้อง ด้วยการคำนึงถึงผลกระทบด้านสิ่งแวดล้อมเป็นสำคัญ เพื่อนำไปสู่ผลตอบแทนสูงสุดด้านเศรษฐกิจและสังคม
ผลจากการปฏิรูประบบราชการเมื่อปลายปี พ.ศ. 2545 ได้นำไปสู่การจัดตั้ง กรมทรัพยากรน้ำ ในฐานะหน่วยงานภาครัฐที่มีภารกิจหลักด้านการบริหารจัดการทรัพยากรน้ำอย่างครบวงจร โดยทำหน้าที่เสนอแนะนโยบาย จัดทำแผนแม่บท การศึกษาวิจัย พัฒนาอนุรักษ์ และฟื้นฟูแหล่งน้ำ ตลอดจนการส่งเสริมและสนับสนุนการมีส่วนร่วมของประชาชน ในรูปของคณะอนุกรรมการลุ่มน้ำ ให้สอดคล้องกับนโยบายของรัฐบาล เพื่อส่งเสริมบทบาทของประชาชน ในการมีส่วนร่วมกับการทำงานของภาครัฐ เริ่มจากการคิด การนำเสนอความเห็น การลงมือปฏิบัติ รวมทั้งการติดตามและประเมินผล เพื่อสร้างการยอมรับในแผนงานของโครงการและกิจกรรมของภาครัฐ ที่เข้าไปดำเนินการพัฒนาท้องถิ่นได้อย่างเปี่ยมประสิทธิภาพ และยั่งยืน
5535 แอนน์แฟรงก์

5535 แอนน์แฟรงก์  เป็นดาวเคราะห์น้อยที่อยู่ในแถบดาวเคราะห์น้อยหลักด้านใน เป็นสมาชิกดวงหนึ่งในตระกูลดาวเคราะห์น้อยออกัสตา ค้นพบโดยคาร์ล ไรน์มุท (Karl Reinmuth) เมื่อปี ค.ศ. 1942 ตั้งชื่อตามอันเนอ ฟรังค์ เด็กหญิงชาวเยอรมัน/ดัตช์เชื้อสายยิว เจ้าของบันทึกผู้โด่งดังซึ่งเสียชีวิตในค่ายกักกันระหว่างสงครามโลกครั้งที่สอง ชื่อของดาวเคราะห์น้อยนี้เพิ่งตั้งขึ้นในปี ค.ศ. 1995
วันที่ 2 พฤศจิกายน ค.ศ. 2002 ยานสำรวจอวกาศสตาร์ดัสต์ได้เดินทางผ่านดาวเคราะห์น้อยนี้ที่ระยะห่าง 3,079 กิโลเมตร และได้ถ่ายภาพของดาวเคราะห์น้อยไว้ จากภาพแสดงให้เห็นขนาดของดาวเคราะห์น้อยที่ 6.6 × 5.0 × 3.4 กิโลเมตร ซึ่งใหญ่เป็น 2 เท่าจากที่เคยคาดกันมาก่อน และมีรูปร่างบิดเบี้ยวเต็มไปด้วยแอ่ง ค่าการสะท้อนแสงของแอนน์แฟรงก์คำนวณได้ประมาณ 0.24
เอชแอนด์เอ็ม

แฮนเนส แอนด์ มอริทส์ อาเบ ({{langx|sv|Hennes & Mauritz AB}}) หรือ เอชแอนด์เอ็ม (H&M) เป็นบริษัทเครื่องแต่งกายของประเทศสวีเดน มีสาขาจำนวนกว่า 5,076 สาขา ใน 74 ประเทศ มีพนักงานกว่า 126,000 คน
เอชแอนด์เอ็ม ออกเสียงเป็นภาษาสวีเดนว่า "โฮเอ็ม" แต่ในบางประเทศ เช่น สหราชอาณาจักร หรือ สหรัฐอเมริกา จะออกเสียงว่า "เอช แอนด์ เอ็ม"
เอชแอนด์เอ็มในต่างประเทศ.
สาขาในต่างประเทศสาขาแรกเปิดที่นอร์เวย์ในปี ค.ศ. 1964 หลังจากนั้นได้ขยายตลาดในทวีปยุโรปเรื่อยมา โดยมีสาขาแรกนอกสแกนดิเนเวียที่กรุงลอนดอน สหราชอาณาจักร รวมถึงสาขาในเดนมาร์ก, สวิตเซอร์แลนด์ และเยอรมนี ต่อมาในช่วงปี ค.ศ. 1990 เปิดสาขาเพิ่มเติมที่ฟินแลนด์, ฝรั่งเศส, เบลเยียม, ออสเตรีย และเนเธอร์แลนด์ รวมถึงมีการขยายเครือข่ายสาขาไปทั่วทั้งทวีปยุโรป 
หลังจากนั้นในปี ค.ศ. 2000 เอชแอนด์เอ็มได้เปิดสาขาแรกในสหรัฐและสาขาแรกนอกทวีปยุโรปบนถนนฟิฟท์อเวนิวที่นครนิวยอร์ก ปัจจุบันมีสาขาเฉพาะในสหรัฐอเมริกากว่า 152 สาขา โดยมีสาขาใหญ่ที่สุดในโลกอยู่ที่ เดอะฟอรัมช็อปส์แอทซีซาร์พาเลซ ลาสเวกัส
ในปี ค.ศ. 2006 เอชแอนด์เอ็มมีสาขาแรกในทวีปเอเชียที่ดูไบ สหรัฐอาหรับเอมิเรตส์ (และเป็นแฟรนไชส์แรกของเอชแอนด์เอ็ม) และในปี ค.ศ. 2007 เริ่มเปิดสาขาแรกในฮ่องกง, จีน และญี่ปุ่น
ปัจจุบันในประเทศไทยมีทั้งหมด 33 สาขา โดยสาขาแรกเปิดขึ้นเมื่อวันที่ 29 กันยายน ค.ศ. 2012 ที่สยามพารากอน และในอีกเก้าปีต่อมาได้ปรับปรุงร้านเดิมที่เซ็นทรัลเวิลด์ ในแนวคิดทาวน์สแควร์เป็นแห่งแรกในเอเชีย ซึ่งนอกจากส่วนจำหน่ายเสื้อผ้าเช่นเดียวกับสาขาอื่น ๆ แล้ว ยังประกอบด้วย เอชแอนด์เอ็มโฮม เอชแอนด์เอ็มมิวสิกสตูดิโอแห่งแรกของโลก และร้านกาแฟ
อันนะชีดุลวะเฏาะนี อัสซะอูดี

"เพลงชาติราชอาณาจักรซาอุดีอาระเบีย" ("อันนะชีดุลวะเฏาะนี อัสซะอูดี", #เปลี่ยนทาง) ถูกนำมาใช้ครั้งแรกใน ค.ศ. 1950 แบบไม่มีเนื้อร้อง โดยเป็นของขวัญที่พระเจ้าฟารูกประทานให้สมเด็จพระราชาธิบดีอับดุลอะซีซ อิบน์ ซะอูดขณะเสด็จพระราชดำเนินเยือนอียิปต์ ต่อมาจึงนำมาใช้อีกครั้งพร้อมเนื้อร้องใน ค.ศ. 1984 ซึ่งแต่งโดยอิบรอฮีม เคาะฟาญี เพลงฉบับเดิมแต่งโดยอับดุรเราะห์มาน อัลเคาะฏีบใน ค.ศ. 1947 และฉบับบรรเลงแตรวงเรียบเรียงโดยซิรอจญ์ อุมัร
เนื้อร้อง.
รัชสมัยสมเด็จพระราชาธิบดีอับดุลอะซีซ.
ระหว่างที่สมเด็จพระราชาธิบดีอับดุลอะซีซ อิบน์ ซะอูด เสด็จพระราชดำเนินเยือนราชอาณาจักรอียิปต์ ประกอบกับยังมิได้มีเพลงคำนับสำหรับบรรเลงรับเสด็จ ต่อมาเจ้าชายมันศูร บิน อับดุลอะซิซ รัฐมนตรีกระทรวงกลาโหม และอับดุรเราะห์มาน อัลเคาะฏีบ นักดนตรีชาวอียิปต์ ได้เรียบเรียงทำนองเพลง สำหรับแตรวงดุริยางค์ทหารประกอบเนื้อร้องที่ประพันธ์โดยอดีตนักกวีชาวซาอุนามว่า มุฮัมมัด
<br style="clear:left;">
รัชสมัยสมเด็จพระราชาธิบดีซะอูด.
<br style="clear:left;">
ฉบับราชการ.
<br style="clear:left;">
เตียวซี

เตียวซี (สิ้นพระชนม์ กรกฎาคมหรือสิงหาคม ค.ศ. 237) มีชื่อในภาษาจีนกลางว่า จางชื่อ  มีฐานะเป็น จักรพรรดินีจาง หรือ จางหฺวางโฮ่ว  ไม่ทราบชื่อตัว เป็นที่รู้จักอย่างเป็นทางการในพระสมัญญานามว่า จักรพรรดิจิ้งไอ หรือ จิ้งไอหฺวางโฮ่ว (#เปลี่ยนทาง "จักรพรรดินีผู้ได้รับความเคารพและการคร่ำครวญ") เป็นจักรพรรดินีแห่งรัฐจ๊กก๊กในยุคสามก๊กของจีน เป็นบุตรสาวของเตียวหุยขุนพลจ๊กก๊ก 
พระประวัติ.
ในปี ค.ศ. 221 เตียวซีสมรสกับเล่าเสี้ยน และขึ้นเป็นพระชายาในรัชทายาทแห่งจ๊กก๊ก 
ในปี ค.ศ. 223 เมื่อเล่าปี่จักรพรรดิแห่งจ๊กก๊กสวรรคต เล่าเสี้ยนขึ้นครองราชบัลลังก์จ๊กก๊ก เตียวซีได้ขึ้นเป็นจักรพรรดินี 
เตียวซีสิ้นพระชนม์ในปี ค.ศ. 237 พระศพได้รับการฝังในหนานหลิง (南陵) พระขนิษฐาของพระองค์ได้สืบทอดตำแหน่งจักรพรรดินี
ในนิยาย"สามก๊ก".
ในนวนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" ("ซานกั๋วเหยี่ยนอี้") เตียวซียังไม่ได้สมรสกับเล่าเสี้ยนจนกระทั่งเล่าเสี้ยนได้ขึ้นเป็นจักรพรรดิ โดยจูกัดเหลียงอัครมหาเสนาบดีแห่งจ๊กก๊กเสนอให้เตียวซีเป็นจักรพรรดินีเพราะความฉลาดหลักแหลมของเตียวซี
ฮุมาตัดดิยาร

เพลงชาติซีเรียมีชื่อว่า ฮุมาตัดดิยาร  ประพันธ์คำร้องโดยเคาะลีล มัรดัม เบ็ก ทำนองโดยอะฮ์มัด ซาลิม ฟลัยฟิล และมุฮัมมัด ฟลัยฟิล ซึ่งเป็นผู้ประพันธ์ทำนองเพลงเมาฏินี (Mawtini) อันเป็นเพลงชาติปาเลสไตน์อย่างไม่เป็นทางการใน พ.ศ. 2479 และเพลงพื้นเมืองอาหรับอื่น ๆ อีกหลายเพลง
เพลงนี้เริ่มใช้เมื่อ พ.ศ. 2478 และเลิกใช้เป็นการใช้ชั่วคราวเมื่อซีเรียเข้าเป็นส่วนหนึ่งของสหสาธารณรัฐอาหรับร่วมกับประเทศอียิปต์ในปี พ.ศ. 2501 ในช่วงเวลาดังกล่าวได้มีการรวมบทเพลงนี้เข้ากับเพลงซะลามอัฟฟานดินาร์ (เพลงชาติราชอาณาจักรอียิปต์) เพื่อใช้เป็นเพลงชาติสหสาธารณรัฐอาหรับ ภายหลังเมื่อซีเรียแยกตัวจากสหภาพดังกล่าวในปี พ.ศ. 2504 เพลงฮุมาฮ์อัดดิยารจึงได้กลับมาใช้เป็นเพลงชาติซีเรียอีกครั้งอย่างสมบูรณ์ และเลิกใช้อีกครั้งหลังจากกลุ่มกบฏซีเรียสามารถโค่นล้มอดีตประธานาธิบดีบัชชาร อัลอะซัด ไว้ได้สำเร็จ ในปี พ.ศ. 2567 และสามารถยึดกรุงดามัสกัสไว้ได้สำเร็จ และจัดตั้งรัฐบาลเปลี่ยนผ่านซีเรีย เมื่อวันที่ 9 ธันวาคม พ.ศ. 2567
เนื้อหาของเพลงชาติ.
แปลไทย.
<poem>
เหล่าผู้พิทักษ์มาตุภูมิทั้งหลาย ขอความสันติสุขจงมีแก่ท่าน
จิตวิญญาณอันภาคภูมิของเรา จักไม่มีวันดับมอดลง
ถิ่นพำนักแห่งชาวอาหรับ คือสถานที่คุ้มภัยอันศักดิ์สิทธิ์
ดั่งบัลลังก์แห่งดวงดาว จะพิทักษ์ไว้มิให้ใครหมิ่นได้
เสี้ยวหนึ่งของซีเรียเป็นหอคอยสูง
ซึ่งสนทนากับสิขรของท้องฟ้า (x2)
ดินแดนอันรุ่งโรจน์ที่มีดวงอามิตย์ที่สุกใส
กลายท้องฟ้าอื่น หรือจวนจะเป็นท้องฟ้า
กระพือแห่งความปรารถนาและจังหวะของหัวใจ
อยู่บนธงที่พร้อมใจกันทั้งชาติ
คือไร้ความมืดมิดจากทุกสายตา
และหมึกจากเลือดของผู้พลีชีพทุกคน
วิญญาณของเรานั้นท้าทายและประวัติศาสตร์ของเรานั้นรุ่งโรจน์
และวิญญาณของผู้เสียสละของเรานั้นเป็นผู้พิทักษ์ที่น่าเกรงขาม
จากเราคือ "อัล-วะลีด" และจากเราคือ "อัล-รอชิด"
ดังนั้นทำไมเราจะไม่นำพา และแล้วทำไมเราจะไม่ลุกขึ้นกันเล่า?
</poem>
เอียนซี

เอียนซี (26 มกราคม ค.ศ. 183 – 4 สิงหาคม ค.ศ. 221) หรือในภาษาจีนกลางเรียกว่า เจินชื่อ  ชื่อตัวไม่ปรากฏ เป็นภรรยาคนแรกของโจผี จักรพรรดิพระองค์แรกของรัฐวุยก๊กในยุคสามก๊ก ในปี ค.ศ. 226 ได้รับสมัญญานามย้อนหลังว่า เหวินเจาหฺวังโฮฺ่ว เมื่อโจยอยผู้บุตรชายได้สืบราชบัลลังก์เป็นจักรพรรดิแห่งวุยก๊กถัดจากโจผี
ประวัติ.
เอียนซีเป็นหญิงสาวสามัญชนธรรมดาที่ฐานะไม่ร่ำรวยมากนัก ลักษณะนิสัยตามคำบรรยายในสามก๊กฉบับเจ้าพระยาพระคลัง (หน) เป็นคนนิสัยอ่อนโยน ค่อนข้างไว้ตัว เรียบร้อย มีอารมณ์ศิลปิน สามารถแต่งโคลงกลอนต่าง ๆ ได้ตั้งแต่เด็ก มักจะทำทานให้คนยากไร้เสมอ แต่งงานครั้งแรกกับอ้วนฮีลูกชายคนรองของอ้วนเสี้ยวเมื่ออายุได้ 16 ปี ต่อมาโจโฉทำศึกสงครามชนะอ้วนเสี้ยว จึงยึดเมืองและสั่งห้ามไม่ให้ผู้ใดเข้าไปยังตำหนักของอ้วนเสี้ยวโดยเด็ดขาด เนื่องจากโจโฉแอบหลงรักเอียนซีที่หลบซ่อนอยู่ในตำหนัก
โจผีซึ่งติดตามโจโฉในการทำศึกกับอ้วนเสี้ยว ได้ฝ่าฝืนคำสั่งของโจโฉด้วยการแอบเข้าไปยังตำหนักอ้วนเสี้ยว รุ่งเช้าโจโฉพบโจผีอยู่กับเอียนซีและเอ่ยปากขอเอียนซีเป็นภรรยา สร้างความโกรธให้แก่โจโฉเป็นอย่างยิ่งจึงลงโทษฐานที่ขัดคำสั่งและกลายเป็นสาเหตุสำคัญที่ทำให้โจโฉรักโจสิดมากกว่าโจผี หลังจากเอียนซีเป็นภรรยาของโจผี โจสิดเริ่มหลงรักและคิดแย่งชิงเอียนซีจากโจผี เพราะคิดว่าโจผีแย่งชิงมาจากโจโฉเช่นกัน หลังจากโจโฉเสียชีวิตและโจผีขึ้นครองราชย์แทน เอียนซีจึงเป็นฮองเฮาแห่งราชวงศ์วุย มีบุตรด้วยกันหนึ่งคนคือโจยอย ตามบันทึกจดหมายเหตุระบุว่าเอียนซีเสียชีวิตเพราะป่วย แต่ในเกร็ดพงศาวดารระบุว่าเอียนสีถูกสำเร็จโทษด้วยยาพิษ เพราะถูกจับได้ว่าแอบลอบคบกับโจสิด
แต่มีประวัติศาสตร์บางส่วนที่ระบุว่า เอียนซีเสียชีวิตจากการฆ่าตัวตาย และมีการทำลายร่างกายเธอหลังเธอเสียชีวิต แต่ก็เป็นที่สรุปแล้วว่าเธอเสียชีวิตในวันนี้จริง แต่ยังเป็นปริศนาเกี่ยวกับการตายของเธอ
ปิยะ วิมุกตายน

ปิยะ วิมุกตายน (เอ็กซ์) เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง
ปิยะ วิมุกตายน เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดด และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด
ในปีพ.ศ. 2547 ได้แสดงภาพยนตร์เรื่อง "ปักษาวายุ" และ "คู่แท้ปาฏิหาริย์" จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา
ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสาร OK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน
ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว
โรงเรียนตะพานหิน

โรงเรียนตะพานหิน เป็นโรงเรียนประจำอำเภอตะพานหิน จังหวัดพิจิตร ในปัจจุบัน เปิดสอนในระดับชั้น ม.1- ม.6
ประวัติ.
โรงเรียนตะพานหิน ก่อตั้งเมื่อวันที่ 1 มิถุนายน 2494 สังกัดกรมสามัญศึกษา กระทรวงศึกษาธิการ ในสมัยนั้นเปิดสอนในขั้นมัธยมศึกษาปีที่ 1 (ม.1) จำนวน 1 ห้องเรียน มีนักเรียน 25 คน ครู 2 คน ใช้อักษรย่อ พ.จ.6 และมีสีกรมท่า – ชมพู เป็นสีและสัญลักษณ์ประจำโรงเรียน มีนายเดชา เดชาติวงศ์ ณ อยุธยา เป็นครูใหญ่ นายสุ่ม หงษ์หิหิรัญ เป็นครูประจำชั้น เดิมได้อาศัยฝากเรียนที่ โรงเรียนเทศบาล “ตะพานหินวิทยาคาร ” 
พ.ศ. 2494 กระทรวงศึกษาธิการได้อนุมัติเงิน จำนวน 150,000 บาท (หนึ่งแสนห้าหมื่นบาทถ้วน) เป็นค่าที่ดินก่อสร้างอาคารเรียน แต่เงินจำนวนนี้ไม่เพียงพอที่จะดำเนินการตามแบบแปลนที่ได้รับการอนุมัติ
หลวงพ่อชื่น พิจิตรานนท์ เจ้าอาวาสวัดหนองพยอม ได้อนุญาตให้ใช้ที่ของวัดจำนวน 19 ไร่ 89 ตารางวา รวมทั้งข้าราชการ พ่อค้า ประชาชนชาวตะพานหิน ร่วมสมทบทุนบริจาคเงินด้วยอีกจำนวนหนึ่ง เป็นเงิน 200,000 บาท (สองแสนบาทถ้วน) โดยมอบให้โรงเรียนการช่างพิจิตรเป็นผู้รับเหมาก่อสร้าง อาคารเรียน ไม้ชั้นเดียวใต้ถุนสูงขนาด 5 ห้องเรียน ใช้เป็นสถานที่เรียนได้
เส้นเวลากราฟิกของบิกแบง

แผนภาพเส้นเวลาของบิกแบง แสดงลำดับการเกิดเหตุการณ์ต่างๆ ที่คาดว่าน่าจะเป็นตามทฤษฎีบิกแบง นับแต่จุดเริ่มต้นของเวลาไปจนถึงยุคมืด (Dark Ages)
แผนภาพนี้แสดงในอันดับลอการิทึม ซึ่งแสดงในหน่วย <math>10 \cdot \log_{10}</math> "วินาที" แทนที่ "วินาที" ตัวอย่างเช่น 1 ไมโครวินาที เท่ากับ <math>10 \cdot \log_{10} 0.000 001 = 10 \cdot (-6) = -60</math> ถ้าบนแผนภาพอ่านได้ -30 จะแปลงเป็นหน่วยวินาทีได้เท่ากับ <math>10^{-\frac{30}{10}} = 10^{-3} = 0.001</math> วินาที = 1 มิลลิวินาที อันดับลอการิทึมหมายถึง แต่ละขั้นมีค่าเท่ากับสิบเท่าของขั้นก่อนหน้า
เอพิโทรคอยด์

เอพิโทรคอยด์  คือเส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามขอบ "ด้านนอก" ของรูปวงกลมอีกรูปหนึ่งซึ่งอยู่กับที่ จากรอยเคลื่อนที่ของจุดนั้นจะทำให้ได้เส้นโค้งคล้ายรูปไข่ดาว ดอกไม้ หรือขดสปริงหันเข้า เอพิโทรคอยด์จัดว่าเป็นรูเลตต์ชนิดหนึ่ง
สมการ.
เอพิโทรคอยด์ซึ่งสร้างขึ้นโดยรูปวงกลมรัศมี "r" หน่วย โดยจุดอ้างอิงอยู่ห่างจากจุดศูนย์กลางเท่ากับ "d" หน่วย ที่กลิ้งรอบรูปวงกลมรัศมี "R" หน่วย มีสมการอิงตัวแปรเสริมดังนี้
<math>x (\theta) = (R + r) \cos\theta - d\cos\left ({R + r \over r}\theta\right) </math>
<math>y (\theta) = (R + r) \sin\theta - d\sin\left ({R + r \over r}\theta\right) </math>
กรณีพิเศษของเอพิโทรคอยด์คือ
การนำไปใช้.
ของเล่นที่ชื่อว่าสไปโรกราฟ (Spyrograph) สามารถวาดรูปเอพิโทรคอยด์และไฮโพโทรคอยด์
เอพิโทรคอยด์เคยถูกนำไปใช้อธิบายการโคจรของดวงดาวต่าง ๆ ในระบบของทอเลมี ซึ่งขณะนั้นเชื่อว่าโลกเป็นศูนย์กลางของจักรวาล
อนุภาคบางชนิดเมื่อเคลื่อนที่ผ่านสนามแม่เหล็กพร้อมกับสนามไฟฟ้า จะเคลื่อนที่เป็นรูปเอพิโทรคอยด์
จีนโนสยามวารศัพท์

จีนโนสยามวารศัพท์ หรือ ฮั่วเซียมซินป่อ (華暹新報) เป็นหนังสือพิมพ์จีนรายวันในสยามประเทศ เริ่มออกฉบับภาษาสยาม เมื่อวันที่ 15 เมษายน พ.ศ. 2450 ออกฉบับสุดท้ายเมื่อ 29 ธันวาคม พ.ศ. 2466 ส่วนฉบับภาษาจีนยกเลิกเมื่อวันที่ 27 มิถุนายน พ.ศ. 2468 มีสำนักงานและโรงพิมพ์ตั้งอยู่ถนนฮ่องกงแบ๊งค์ ปากคลองผดุงกรุงเกษม พระนครหลวงกรุงเทพ
หนังสือพิมพ์มีวัตถุประสงค์เพื่อเป็นปากเสียงแก่ชาวจีนในราชอาณาจักรสยาม และเผยแพร่นโยบายของพวกก๊กมินตั๋ง ยึดมั่นในลัทธิชาตินิยม สนับสนุนและป้องกันชาวจีนในสถานการณ์ต่าง ๆ ทั้งเสนอข่าว ให้ความรู้ สร้างมิตรภาพสัมพันธไมตรีอันดีงามระหว่างชาวจีนและชาวสยาม
รูปแบบ.
รูปแบบเล่ม เมื่อออกในระยะแรกมี 4 หน้า กว้าง 18 นิ้ว ยาว 24 นิ้ว เมื่อออกครบ 1 ปี จึงนำมาเย็บเล่ม ต่อมาปี พ.ศ. 2454 ลดหน้ากระดาษเล็กลงแต่เพิ่มจำนวนหน้าเป็น 8 หน้า และเพิ่มพิเศษอีก 4 หน้า รวมเป็น 12 หน้า แต่ต่อมาเปลี่ยนเป็นขนาดกว้าง 18 นิ้ว ยาว 24 นิ้ว เช่นเดิมและยังคงมี 12 หน้า
การจัดวางคอลัมน์ มักนิยมเขียนเสร็จเป็นเรื่อง ๆ แล้วขึ้นเรื่องเรียงใหม่ต่อกัน หัวเรื่องมักเป็นตัวพิมพ์ใหญ่ แต่บางครั้งถ้าต่อเรื่องไป จะเขียนว่า "โปรดอ่านหน้า___ยังมีข่าว" การจัดหน้าและภาพ หน้า 1 และ 2 มักลงโฆษณา แจ้งความ คำปรารภของผู้จัดทำ ต่อจากคำปรารภจะเป็นข่าวและบทความ ในระยะหลังที่เพิ่มหน้ามากขึ้น จะมีนิยายจีนหรือเรื่องแปลบ้าง มีคอลัมน์อื่นอย่าง คอลัมน์วิจารณ์และเสียดสีสังคม ประกาศต่าง ๆ ของทางราชการและโฆษณา ไม่นิยมลงภาพประกอบบทความหรือข่าว ยกเว้นรายงานชิ้นสำคัญจริง ๆ เช่นบทความเกี่ยวกับการสวรรคตของพระบาทสมเด็จพระมงกุฎเกล้าเจ้าอยู่หัว แต่รูปภาพลายเส้นประกอบโฆษณามักทำอย่างแข่งขันและพิถีพิถันมาก
เนื้อหา เมื่อออกใน ร.ศ. 129 มีโฆษณาอยู่เต็มประมาณ 70-80% ของเนื้อหาทั้งหมด ส่วนข่าวและบทความจะแทรกระหว่างประกาศและโฆษณา ต่อมาเมื่อระยะหลังที่บ้านเมืองเกิดความเปลี่ยนแปลงและปัญหามากขึ้น บทความมักชี้ปัญหาที่เกิดในสังคมสยาม เช่น "การพนันเป็นรากเหง้าของความชั่ว" (25 พฤศจิกายน ร.ศ. 129) และการพูดถึงความพยายามเรียกร้องความสัมพันธ์อันดีของสยามกับจีน เช่น บทความ "จีนกับไทย" (24 พฤศจิกายน ร.ศ. 129) เป็นต้น
สปีดเดอร์ไบค์

สปีดเดอร์ไบค์ เป็นยานพาหนะชนิดหนึ่งในภาพยนตร์ นวนิยาย หนังสือการ์ตูน และสื่ออื่น ๆ ของสตาร์ วอร์ส สปีดเดอร์ไบค์มีบทบาทมากมายในสตาร์ วอร์ส ในภาพยนตร์ สปีดเดอร์ไบค์ได้ปรากฏตัวครั้งแรกในและยังมีบทบาทในเอพพิโซดอื่น ๆ
สปีดเดอร์ไบค์ หรือ "โฮเวอร์ไบค์" (Speeder bike, "hover bikes") เป็นยานพาหนะยกตัวด้วยแรงดันแบบเปิด มันจุผู้โดยสารได้หนึ่งหรือสองคน สปีดเดอร์ไบค์มีจุดเด่นเรื่องความเร็วและความคล่องตัวมากกว่าแลนด์สปีดเดอร์ และเป็นที่นิยมในหมู่วัยรุ่นที่มองหาความตื่นเต้นและในการลาดตระเวนทางทหาร สปีดเดอร์ไบค์โดยทั่วไปนั้นจะไต่ระดับสูงได้มากสุดที่ 10 เมตร (32 ฟุต) และท่องไปตามภูมิประเทศที่หยาบได้ บางบริษัทจะเสริมรถพ่วงข้างสปีดเดอร์ไบค์ลงไป
เมย์ เฟื่องอารมย์

ปทิดา กำเนิดพลอย (ชื่อเดิม: ศิกานต์ เจริญพาณิชย์; เกิด 21 พฤษภาคม พ.ศ. 2519) ชื่อเล่น เมย์ เป็นที่รู้จักในชื่อ เมย์ เฟื่องอารมย์ เป็นนักแสดง นางแบบ พิธีกร และผู้จัดละครชาวไทย ส่วนใหญ่มักรับบทเป็นนางร้าย เธอสมรสกับกรรชัย กำเนิดพลอย ซึ่งเป็นนักแสดงด้วยกัน มีบุตรสาวหนึ่งคน
ประวัติ.
เมย์เกิดเมื่อวันที่ 21 พฤษภาคม พ.ศ. 2519 เป็นบุตรของนายจารึก เจริญพานิชย์ และนางรัตนา เฟื่องอารมย์ ชื่อ "เมย์ เฟื่องอารมย์" นี้เป็นชื่อในวงการบันเทิง โดยนำชื่อเล่นของเธอกับนามสกุลก่อนสมรสของแม่ "เฟื่องอารมย์" มาใช้เป็นชื่อทางการแสดง ทั้งนี้แม่ของเมย์ เป็นพี่สาวของ ชลิต เฟื่องอารมย์ และชรัส เฟื่องอารมย์ สำหรับด้านการแสดง เมย์ เข้าวงการด้วยการออกเทป อัลบั้มชื่อว่า May ค่ายเอ็มสแควร์ แต่ปัจจุบันได้มาเน้นด้านการแสดงเป็นหลักซึ่งมักจะได้รับบทร้าย นอกจากนี้ยังมีงานเดินแบบ พิธีกร
เมย์จบการศึกษาระดับอนุบาลจากโรงเรียนสังสิทธิ ระดับประถมศึกษาที่โรงเรียนเซนต์จอห์น ระดับมัธยมศึกษาที่โรงเรียนสตรีวิทยา 2 และระดับอุดมศึกษาปริญญาตรี คณะบริหารธุรกิจ มหาวิทยาลัยรังสิต สาขาการตลาด ระดับปริญญาโท คณะนิเทศศาสตร์ มหาวิทยาลัยกรุงเทพ
เมย์ เฟื่องอารมย์ มีความสัมพันธ์กับกรรชัย กำเนิดพลอย และเคยตกเป็นข่าวดังทางสื่อมวลชน คือ กรณีการทะเลาะวิวาทกับสาวโคโยตี้ซึ่งมีความสัมพันธ์กับกรรชัยเมื่อปี พ.ศ. 2549 และกรณีแย่งรถมินิ คูเปอร์ กับกฤตธีรา อินพรวิจิตร ในปี พ.ศ. 2550 ซึ่งพัชราภา ไชยเชื้อร่วมอยู่ด้วยทั้งสองเหตุการณ์
ในวันที่ 21 พฤษภาคม พ.ศ. 2557 เมย์พร้อมกับกรรชัยได้ออกมาเปิดเผยว่าเมย์ตั้งครรภ์ได้ 3 เดือนแล้ว โดยทั้งคู่จดทะเบียนสมรสอย่างเงียบ ๆ ไม่เปิดเผยตั้งแต่ปลายปี พ.ศ. 2555 พร้อมกับเปลี่ยนชื่อจริงมาเป็นชื่อที่ใช้ในปัจจุบันเพื่อเอาเคล็ด ปัจจุบันทั้งคู่มีลูกสาวหนึ่งคน ชื่อ ภูรดา กำเนิดพลอย มีชื่อเล่นว่า มายู
ไดนาสตีวอริเออร์กันดั้ม

ไดนาสตีวอริเออร์กันดั้ม  หรือชื่อที่วางจำหน่ายในญี่ปุ่นคือ กันดั้มมุโซะ  เป็นวิดีโอเกมแนวแอ็กชันเล่นตามบทบาทที่สร้างจากซีรีส์อนิเมะ "โมบิลสูท กันดั้ม" พัฒนาโดยโอเมกาฟอร์ซ และจัดจำหน่ายโดยบันไดนัมโกะเกม รูปแบบการเล่นของตัวเกมได้มาจากชุดเกม "ไดนาสตีวอริเออร์" และ "ซามูไรวอริเออร์" ของโคเอะ 
เนื้อเรื่องของเกมนั้นสามารถแบ่งได้เป็นสองโหมด คือ โหมดออฟฟิเชียล ซึ่งดำเนินเรื่องใกล้เคียงกับเนื้อเรื่องเดิมของอนิเมะ และ โหมดออริจินัลซึ่งเป็นเนื้อเรื่องใหม่ที่โยงตัวละครในภาคต่าง ๆ เข้าเป็นเรื่องเดียว ซึ่งตัวละครและโมบิลสูทบางส่วนจะปรากฏตัวในโหมดออริจินัลเท่านั้น ลักษณะที่แตกต่างจากเกมอื่น ๆ ในชุด "วอริเออร์" ของโคเอะคือผู้เล่นจะเลือกตัวละครที่ใช้ดำเนินเรื่องและโมบิลสูทซึ่งใช้บังคับในแต่ละฉาก แม้ตัวเกมจะยังเน้นที่การต่อสู้ในระยะประชิดเหมือนเกมอื่น ๆ แต่ก็มีการต่อสู้ในระยะไกลมากขึ้นเนื่องจากโมบิลสูทส่วนใหญ่จะมีปืนเป็นอาวุธ นอกจากนั้น โมบิลสูทยังสามารถใช้ท่อขับดันในการแดช ซึ่งโมบิลสูทบางตัวจะสามารถแปลงร่างเป็นยานบินกลางอากาศได้ ทำให้การต่อสู้ของเกมแตกต่างจากเดิมค่อนข้างมาก
ตัวเกมวางจำหน่ายในวันที่ 1 มีนาคม 2007 ในญี่ปุ่นสำหรับเพลย์สเตชัน 3 ในชื่อ "กันดั้มมุโซะ" เวอร์ชันอเมริกาเหนือวางจำหน่ายในวันที่ 28 สิงหาคม 2007 สำหรับทั้งเพลย์สเตชัน 3 และเอกซ์บอกซ์ 360 ภายใต้ชื่อ "ไดนาสตีวอริเออร์กันดั้ม" พร้อมการแปลเป็นภาษาอังกฤษโดย AltJapan Co., Ltd. "ไดนาสตีวอริเออร์กันดั้ม" เป็นเกม "กันดั้ม" เจเนอเรชันที่สองที่วางจำหน่ายในอเมริกาเหนือ ต่อจากเกม "" เวอร์ชันเอกซ์บอกซ์ 360 ของญี่ปุ่นวางจำหน่ายในญี่ปุ่นในวันที่ 25 ตุลาคม 2007 ภายใต้ชื่อ "กันดั้มมุโซะอินเตอร์เนชันแนล" โดยใน "กันดั้มมุโซะอินเตอร์เนชันแนล" นั้นจะต่างจากเวอร์ชันเพลย์สเตชัน 3 ที่วางจำหน่ายในญี่ปุ่น ที่มีเสียงพากย์ทั้งภาษาญี่ปุ่นและภาษาอังกฤษ
ตัวเกมสำหรับเพลย์สเตชัน 2 ชื่อ "กันดั้มมุโซะสเปเชียล" วางจำหน่ายในวันที่ 28 กุมภาพันธ์ 2008 ในญี่ปุ่น โดยมีฉากและโมบิลสูทใหม่ ๆ
พีทูวอร์ชิพ

พีทูวอร์ชิพ  เป็นชื่อของวงดนตรีไทย ที่นำเสนอเพลงที่มักสอดแทรกข้อคิดอยู่ในเพลง โดยผู้ก่อตั้งและผู้เขียนเนื้อเพลงของพีทูวอร์ชิพคือ ปั้น พงศธร แก้วสุข 
ปั้น พงศธร แก้วสุข (กีตาร์,ร้อง) เห็นนกบินบนตึก จึงเกิดไอเดียอยากทำเพลงที่มีอิสระเหมือนนกและให้แง่คิด จึงแต่งเพลงขึ้น และไปชวน ป๋วย คงยศ วงษ์วิกย์กรณ์ (กลอง,ร้อง) เพื่อนที่ทำงานเพลงเบื้องหลังด้วยกันให้มาช่วยเรียบเรียงเพลง และกลายมาเป็นโปรดิวเซอร์ของวง และปั้นได้ชวน โอ๋ ธรรมศักดิ์ ลือภูวพิทักษ์กุล (ร้อง) เพื่อนอีกคนมาร่วม ออกอัลบั้มชุดแรกกับสนามหลวงการดนตรีในปี 2548 ชื่ออัลบั้ม "สากกะเบือยันเรือรบ" โดยเป็นศิลปินแรกของค่ายสนามหลวงการดนตรี
พีทูวอร์ชิพปรับมาเป็นการเล่นสดเต็มวง โดยได้สมาชิกมาเพิ่มคือ พล่ากุ้ง วรชาติ ธรรมวิจินต์ (ร้อง) , จ้ำ กวิน ชิณวงษ์ (ร้อง) และได้ ตี้ บุญฤทธิ์ สุขเสรีทรัพย์ (กีตาร์) และ โบ ฉัตรชัย รุ่งสว่าง (เบส) เพื่อนที่ทำงานโปรดิวซ์ เบื้องหลังและเป็นเพื่อนของป๋วยมาร่วมวง ออกอัลบั้ม "หาย" กับ สนามหลวงการดนตรี 
พีทูวอร์ชิพ มีผลงานอัลบั้มแรกในปี 2548 ชุด "สากกะเบือยันเรือรบ" และชุดที่ 2 ในปี 2550 ชุด "หาย" กับสังกัดค่ายสนามหลวง แกรมมี่ โดยทำงานเพลงกันเองทั้งหมด ผลงานเพลงของพวกเขาที่เป็นที่รู้จักเช่น "จอมยุทธ์", "อย่า อยู่ อย่าง อยาก", "เมารัก", "อักษรศาสตร์" ,"ตื่นเถิดชาวยุทธ์", "ที่สุด", "รถเมล์" , "สลักจิต" , เพลงประกอบละครบ้านนี้มีรัก 
ปี 2552 พวกเขากลับมาอีกครั้งพร้อมกับซิงเกิลใหม่ "รถเมล์" จากอัลบั้ม "โปรดเอื้อเฟื้อแก่เด็ก สตรี และคนชรา" 
ปี 2554 ซิงเกิลที่สอง "สลักจิต" จากอัลบั้ม "โปรดเอื้อเฟื้อแก่เด็กสตรีและคนชรา"
ปี 2558 ปล่อยซิงเกิล "นักประดิษฐ์" และ "หัวใจมั่นคง"
ผลงานเพลง.
ผลงานอื่น ๆ.
<templatestyles src="Reflist/styles.css" />
ระบบเวสต์มินสเตอร์

ระบบเวสมินสเตอร์ เป็นระบอบการปกครองประชาธิปไตยแบบมีรัฐสภา ซึ่งยึดตามการเมืองสหราชอาณาจักร คำนี้มาจากพระราชวังเวสต์มินสเตอร์ อันเป็นที่ประชุมรัฐสภาสหราชอาณาจักร 
ระบบเวสมินสเตอร์ คือ ชุดวิธีดำเนินการสำหรับการดำเนินสภานิติบัญญัติ
ลักษณะสำคัญ.
ลักษณะสำคัญของระบบเวสต์มินสเตอร์มีดังนี้ ทว่า ระบบที่มาจากระบบเวสต์มินสเตอร์ใด ๆ ไม่จำเป็นต้องมีลักษณะครบตามด้านล่างนี้ก็ได้
นิวคาสเซิลอะพอนไทน์

นิวคาสเซิลอะพอนไทน์  หรือเรียกอย่างย่อว่า นิวคาสเซิล  เป็นนครและบะระมหานครในเทศมณฑลไทน์และเวียร์ ซึ่งตั้งอยู่ทางตะวันออกเฉียงเหนือของประเทศอังกฤษ เมืองนิวคาสเซิลตั้งอยู่บนริมฝั่งแม่น้ำไทน์ซึ่งเป็นที่มาของชื่อ ถึงแม้ว่าในช่วงก่อตั้งนั้นได้ชื่อว่า ปอนส์แอรีอุส (Pons Aelius) ตามชื่อโรมัน และได้เปลี่ยนชื่อเป็นนิวคาสเซิลในปีค.ศ. 1080 หลังจากที่ได้มีการสร้างปราสาท โดยดยุกรอเบิร์ต เคอร์ทโฮสแห่งนอร์ม็องดี พระราชโอรสพระองค์ใหญ่ในพระเจ้าวิลเลียมผู้พิชิต ตัวเมืองได้เป็นศูนย์กลางของการค้าขนแกะและต่อมาเป็นเหมืองถ่านหินอันดับต้นของประเทศ ในคริสต์ศตวรรษที่ 16 นิวคาสเซิลได้รู้จักในชื่อของเมืองต่อเรือ โดยเป็นศูนย์กลางการต่อเรือที่สำคัญของโลกแห่งหนึ่ง โดยในปัจจุบันอุตสาหกรรมได้จางหายไป โดยตัวเมืองกลายเป็นแหล่งวัฒนธรรมที่สำคัญแห่งหนึ่งของประเทศ
สัญลักษณ์ที่สำคัญของเมืองได้แก่ นิวคาสเซิลบราวน์เอล เบียร์ชื่อดังของเมือง สโมสรฟุตบอลนิวคาสเซิลยูไนเต็ด สโมสรฟุตบอลในพรีเมียร์ลีก และสะพานไทน์ นอกจากนี้ได้มีการจัดการแข่งขันฮาล์ฟมาราธอนในชื่อ เกรตนอร์ธรันตั้งแต่ปี ค.ศ. 1981
นิวคาสเซิลมีจำนวนประชากรเป็นอันดับที่ 20 ของประเทศ โดยในปี 2021 เมืองนิวคาสเซิลอะพอนไทน์มีประชากรประมาณ 300,200 คน ซึ่งเพิ่มขึ้น 7.1% จากปี 2011 ที่มีประชากรประมาณ 280,200 คน
สถาบันศึกษาที่สำคัญของเมืองได้แก่ มหาวิทยาลัยนิวคาสเซิล และ มหาวิทยาลัยนอร์ททัมเบรียนิวคาสเซิล
ความสัมพันธ์กับนานาชาติ.
เมืองพี่น้อง.
นิวคาสเซิลอะพอนไทน์เป็นเมืองพี่น้องกับเมืองดังนี้:
สถานกงสุลต่างชาติ.
ประเทศที่มีในข้อความนี้มีสถานกงสุลอยู่ในนิวคาสเซิล: เดนมาร์ก, ฟินแลนด์, โรมาเนีย,
เบลเยียม, ฝรั่งเศส, เยอรมนี, ไอซ์แลนด์, อิตาลี, นอร์เวย์, และสวีเดน
เคต วินสเล็ต

เคต เอลิซาเบธ วินสเล็ต ซีบีอี (เกิด 5 ตุลาคม ค.ศ. 1975) เป็นนักแสดงชาวอังกฤษ เจ้าของรางวัลออสการ์ สาขานักแสดงนำหญิงยอดเยี่ยมใน ค.ศ. 2008 จากเรื่อง "เดอะ รีดเดอร์ ในอ้อมกอดรักไม่ลืมเลือน" ก่อนหน้านี้ วินสเล็ตได้รับการเสนอชื่อเข้าชิงรางวัลออสการ์มาแล้ว 5 ครั้ง, ได้รับการเสนอรางวัลลูกโลกทองคำ 7 ครั้ง, ได้รับการเสนอชื่อเข้าชิงรางวัลเอมมี, รางวัลแบฟตา, รางวัลแกรมมีและรางวัลของสมาคมนักแสดงอาชีพแห่งอเมริกา
เธอแสดงบทบาทหลากหลายบุคลิก แต่เป็นที่รู้จักดีและได้รับคำวิจารณ์ที่ดีในการแสดงในบทบาท มาเรียนน์ แดชวูด ใน "Sense and Sensibility" (1995), บทบาท โรส เดวิตต์ บูเคเตอร์ ใน "ไททานิค" (1997), บทชีวิตบั้นปลายของนักประพันธ์อังกฤษไอริส เมอร์ด็อค ใน "ไอริส" (2001), บทเคลเมนทีน ครูซินสกี ใน "Eternal Sunshine of the Spotless Mind" (2004) และ ซาราห์ เพียรซ์ ใน "Little Children" (2006)
เมื่อเธออายุ 22 ปี เธอสร้างสถิติเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลออสการ์ 2 สาขา
รายชื่อรัฐมนตรีของไทยที่ไม่ได้ประจำกระทรวง

คณะรัฐมนตรีคณะที่ 1 ของไทย ประกอบด้วยกรรมการราษฎร จำนวน 14 คน และหัวหน้ารัฐบาลเรียกว่า "ประธานคณะกรรมการราษฎร" เทียบเท่าตำแหน่งนายกรัฐมนตรี ต่อมาตั้งแต่คณะรัฐมนตรีคณะที่ 2 ได้เปลี่ยนชื่อตำแหน่งจาก "กรรมการราษฎร" เป็น "รัฐมนตรี" โดยมีทั้งรัฐมนตรีว่าการกระทรวง และ รัฐมนตรี (ช่วยราชการกระทรวงต่างๆ แต่ไม่ได้ระบุชื่อกระทรวงในชื่อตำแหน่ง หรือ "รัฐมนตรีลอย")
คณะรัฐมนตรีคณะสุดท้ายที่มีตำแหน่งรัฐมนตรี ที่ไม่ได้ประจำกระทรวง คือ คณะรัฐมนตรีคณะที่ 28 ของไทย เมื่อ พ.ศ. 2501 คงเหลือแต่ตำแหน่งรัฐมนตรีประจำสำนักนายกรัฐมนตรี ที่มีมาตั้งแต่ พ.ศ. 2494 ในคณะรัฐมนตรีคณะที่ 24 ของไทย
ศาลเถื่อน

ศาลเถื่อน  หมายถึง ศาลที่ละเลยหรือบิดเบือนหลักการทางกฎหมายและความยุติธรรม ตุลาการของศาลเถื่อน เรียก "ตุลาการกำมะลอ" (mock justice)
คำว่า "kangaroo court" นั้น เชื่อได้ว่าไม่ได้มีที่มาจากประเทศออสเตรเลียซึ่งเป็นที่อยู่อาศัยหลักของจิงโจ้ (kangaroo) แต่มีการใช้ครั้งแรกสุดในการขุดทองที่แคลิฟอร์เนียเมื่อ พ.ศ. 2396 โดยครั้งนั้นเรียก "mustang court" หรือ "ศาลม้าเถื่อน" เพราะในเหตุการณ์ดังกล่าว ศาลได้ดำเนินกระบวนยุติธรรมไปอย่างรีบเร่งประดุจม้าเถื่อนกระโดด และต่อมาก็เปรียบกับการกระโดดของจิงโจ้
ตัวอย่างของศาลเถื่อนในประวัติศาสตร์ที่มีชื่อเสียงที่สุด ได้แก่ ศาลประชาชนของโรลันด์ ไฟรซเลอร์ ที่ตั้งขึ้นเพื่อพิจารณาคดีผู้ที่ส่วนเกี่ยวข้องกับแผนลับ 20 กรกฎาคม
โอเท็ป ชามายา

โอเท็ป ชามายา  เกิดวันที่ 7 พฤศจิกายน ค.ศ. 1980 เป็นนักร้องนักแต่งเพลงชาวอเมริกัน เธอแสดงตัวครั้งแรกในปี ค.ศ. 2000 กับวงดนตรี โอเท็ป และออกอัลบั้มเต็ม "Sevas Tra", "House of Secrets", และ "The Ascension" ในเดือนมิถุนายน ปี 2002,เดือนกรกฎาคม ปี 2004 และเดือนตุลาคม ปี 2007 เธอเติบโตขึ้นที่เขตสลัมในเมืองลอสแอนเจลิส จากการสัมภาษณ์ เธอบอกว่าชีวิตของเธอนั้นแบ่งออกเป็น 5 ช่วงชีวิต เธอเปิดเผยว่าเธอเป็นเลสเบี้ยน และเป็นมังสวิรัติ
สนธิสัญญาไม่รุกรานเยอรมนี–โปแลนด์

สนธิสัญญาไม่รุกรานเยอรมัน-โปแลนด์  เป็นสนธิสัญญาระหว่างประเทศระหว่างนาซีเยอรมนีและสาธารณรัฐโปแลนด์ที่สอง ลงนามที่เบอร์ลินเมื่อวันที่ 26 มกราคม ค.ศ. 1934 จากข้อความในสนธิสัญญาดังกล่าว ทั้งสองฝ่ายต่างเห็นพ้องกันในการแก้ปัญหาด้วยการเจรจาสองฝ่าย และประกันจะไม่มีการเผชิญหน้ากันทางทหารเป็นเวลาสิบปี ซึ่งเป็นการปรับความสัมพันธ์ระหว่างนาซีเยอรมนีและโปแลนด์ที่เกิดความตึงเครียดตามแนวชายแดนของทั้งสองประเทศจากผลของสนธิสัญญาแวร์ซาย โดยเยอรมนีรับประกันแนวชายแดนของโปแลนด์ และยุติการกดดันทางเศรษฐกิจระหว่างสองประเทศในช่วงเวลาก่อนหน้านั้น
จากข้อความในสนธิสัญญาดังกล่าว โปแลนด์ยืนยันว่าสนธิสัญญาดังกล่าวไม่ได้เป็นการลบล้างผลจากสนธิสัญญาระหว่างประเทศอื่น ๆ ซึ่งได้กระทำไว้ก่อนหน้า โดยเฉพาะอย่างยิ่ง พันธมิตรทางการทหารระหว่างฝรั่งเศส-โปแลนด์ และจากการที่ความตึงเครียดกับเยอรมนีลดน้อยลงจากการเจรจาสองฝ่าย ฐานะของฝรั่งเศสเมื่อเทียบกับเยอรมนีจึงด้อยลงไปเสีย
เพื่อระงับความกังวลว่าความสัมพันธ์ระหว่างโปแลนด์กับพันธมิตรตะวันตกจะขาดสะบั้นลง ดังนั้น เมื่อวันที่ 5 พฤษภาคม ค.ศ. 1934 โปแลนด์ได้ร่างสนธิสัญญาไม่รุกรานโปแลนด์-โซเวียตใหม่อีกครั้ง ซึ่งได้ลงนามในครั้งแรกเมื่อวันที่ 25 กรกฎาคม ค.ศ. 1932
สนธิสัญญาดังกล่าวทำให้โปแลนด์ยังคงรักษาความสัมพันธ์อันดีกับเยอรมนีได้อีกเป็นเวลาห้าปี ขณะที่ยังคงรักษาความสัมพันธ์กับฝรั่งเศสและสหราชอาณาจักร แม้ว่าจะไม่สนใจนโยบายระหว่างประเทศที่เกี่ยวข้องกับสันนิบาติชาติ และไม่สนใจในโครงการป้องกันร่วมกันซึ่งเสนอโดยฝรั่งเศส ในช่วงคริสต์ทศวรรษ 1930
หลังจากได้มีการลงนามในสนธิสัญญาไม่รุกรานเยอรมัน-โปแลนด์แล้ว ก็ตามด้วยข้อตกลงทางการค้ากับเยอรมนี ว่ากันว่าข้อตกลงดังกล่าวได้ทำให้ชาวเยอรมันตั้งรกรากอยู่ตามแนวชายแดนทางด้านตะวันออก และเป็นการให้เวลาแก่ฮิตเลอร์ในการเสริมสร้างกำลังทหารขึ้นมาใหม่ และอีกห้าปีหลังจากนั้น กองทัพเยอรมันก็รุกรานโปแลนด์ได้สำเร็จ ที่เป็นดังนี้เพราะ นโยบายของเยอรมนีเปลี่ยนไปในปี ค.ศ. 1938 หลังจากการผนวกซูเตเดนแลนด์ และโปแลนด์ได้กลายเป็นเป้าหมายต่อไปของฮิตเลอร์ ในเดือนตุลาคม รัฐมนตรีว่าการกระทรวงการต่างประเทศ โจอาคิม ฟอน ริบเบนทรอปได้เสนอว่าควรจะมีการเปลี่ยนแปลงเนื้อหาของสนธิสัญญาไม่รุกรานกันใหม่ และอนุญาตให้นครเสรีดานซิกผนวกเข้ากับดินแดนเยอรมนีได้ และขออนุญาตในการสร้างทางด่วนเชื่อมระหว่างเยอรมนีกับมณฑลปรัสเซียตะวันออก ผ่านทางฉนวนโปแลนด์ ซึ่งโปแลนด์ปฏิเสธข้อเสนอดังกล่าว จากเหตุการณ์ดังกล่าว ทำให้อดอล์ฟ ฮิตเลอร์ยกเลิกผลของสนธิสัญญาดังกล่าวเมื่อวันที่ 28 เมษายน ค.ศ. 1938
ฮอกกี้น้ำแข็ง

ฮอกกี้น้ำแข็ง หรือ ไอซ์ฮอกกี้  เป็นกีฬาประเภททีมที่เล่นบนพื้นน้ำแข็ง ที่ใช้ความเร็วและกำลังในการเล่น ฮอกกี้น้ำแข็งเป็นกีฬาที่ได้รับความนิยมมากในแทบที่มีความหนาวเย็นตามธรรมชาติ ที่มีน้ำแข็งเกาะอย่างเช่น ประเทศแคนาดา อเมริกาเหนือ แถบสแกนดิเนเวียและรัสเซีย ต่อมาสามารถเล่นภายในอาคารจากลานเล่นสเก็ตน้ำแข็งเทียมได้ และยังเป็นกีฬาของนักกีฬาสมัครเล่นในเมืองใหญ่อย่าง เมืองที่เป็นเจ้าภาพจัด National Hockey League (NHL) หรือเป็นกีฬาอาชีพของลีกอาชีพ มีลีกใหญ่ สำคัญ 4 ลีกคือ North American professional sports, และ NHL ที่เป็นระดับสูงสุด และ Canadian Women's Hockey League (CWHL) และ Western Women's Hockey League (WWHL) ซึ่งถือว่าเป็นระดับสูงสุดของฮอกกี้น้ำแข็งสตรี นอกจากนี้ยังเป็นกีฬาฤดูหนาวอย่างเป็นทางการของแคนาดา 
มีสมาชิก 66 ประเทศที่เป็นสมาชิกกับ สหพันธ์ฮอกกี้น้ำแข็งนานาชาติ  แต่ประเทศอย่าง แคนาดา ,เช็กเกีย, ฟินแลนด์, รัสเซีย, สโลวาเกีย, สวีเดน และสหรัฐอเมริกา ที่ได้ที่ 1 ที่ 2 ที่ 3 ในการแข่ง IIHF World Championships มากที่สุด และจากแข่งขันโอลิมปิก 63 เหรียญประเภทผู้ชาย ตั้งแต่ปี 1920 มีเพียง 6 ครั้งเท่านั้นที่ประเทศที่ได้รับเหรียญไม่ใช่ประเทศดังกล่าว และหากไม่นับอดีตประเทศอย่าง เชโกสโลวาเกียหรือสหภาพโซเวียตแล้ว มีเพียง 1 เหรียญจาก 6 ครั้งที่ได้เหนือเหรียญทองแดง
การเปิดเผยอัตลักษณ์ทางเพศของตน

การเปิดเผยอัตลักษณ์ทางเพศของตน หรือในภาษาอังกฤษว่า "coming out of the closet" (ออกมาจากตู้เสื้อผ้า) หรือเรียกสั้น ๆ ว่า "coming out" เป็นคำที่อธิบายหมายถึงความสมัครใจของคนที่กล้าจะเปิดเผยอัตลักษณ์ทางเพศและเพศวิถีของตน ให้คนอื่นรับทราบ โดยมากมักจะหมายถึงกลุ่มคนอย่าง เลสเบี้ยน, เกย์, คนข้ามเพศ และเพศที่ 3 การเปิดเผยออกมาเป็นวิธีที่มักคิดรอบคอบแล้ว ที่จะบอกอัตลักษณ์ทางเพศกับคนที่เก็บเรื่องนี้เป็นความส่วนตัว
การเปิดเผยอัตลักษณ์ทางเพศโดยมากจะเปิดเผยครั้งแรกกับเพื่อนที่ไว้ใจหรือสมาชิกในครอบครัว และต่อมาก็จะเปิดเผยกับผู้อื่นภายหลัง บางคนเปิดเผยในสถานที่ทำงานแต่ไม่เปิดเผยต่อครอบครัว
ในโลกวงการบันเทิง หนึ่งในเรื่องราวนี้ที่โด่งดังเกี่ยวกับการเปิดเผยอัตลักษณ์ทางเพศ เช่นตอนในละครซิตคอมในปี 1997 เรื่อง "Ellen" ตอน "The Puppy Episode" เมื่อตัวละครที่แสดงโดย Ellen DeGeneres ออกมาเปิดเผยตนเอง ซึ่งต่อมาเธอก็ออกมาเปิดเผยเรื่องนี้ในชีวิตจริงเช่นกัน
ในปี 2005 ภาพยนตร์ที่ได้รับการเสนอชื่อเข้าชิงรางวัลออสการ์เรื่อง "หุบเขาเร้นรัก" เป็นเรื่องราวของเกย์ 2 คนที่ปกปิดอัตลักษณ์ทางเพศของตนไว้ และในปี 1996 ภาพยนตร์อังกฤษเรื่อง "Beautiful Thing" ก็ได้รับการตอบรับที่ดีจากเนื้อเรื่องที่ วัยรุ่นชาย 2 คนออกมาเปิดเผย
เฮอร์เมทิคา

เฮอร์เมทิคาเป็นวรรณคดีโบราณของอียิปต์ เชื่อกันว่าเขียนขึ้นโดยเทพเจ้าธอธซึ่งเป็นเทพเจ้าที่ชาวอียิปต์โบราณเชื่อว่าเป็นผู้ประดิษฐ์ไฮโรกลิฟ ชาวกรีกเชื่อว่าเทพเจ้าองค์นี้เป็นองค์เดียวกับเทพเฮอร์มีสของตน จึงเรียกงานเขียนของเทพธอธว่าเฮอร์เมทิคา
ประวัติ.
ต้นกำเนิดของคัมภีร์เฮอร์เมทิคายังไม่มีหลักฐานแน่ชัด แต่คาดว่าน่าจะสืบทอดมาจากปรัชญาอียิปต์โบราณ ผลงานที่เหลือเป็นงานเขียนในภาษากรีก ภาษาละตินและภาษาคอปติก เคยมีต้นฉบับอยู่ในหอสมุดอะเล็กซานเดรีย จนกระทั่งห้องสมุดถูกทำลายในสมัยที่จักรพรรดิของจักรวรรดิโรมันที่นับถือศาสนาคริสต์สั่งปิดวิหารของพวกเพเกินทั่วจักรวรรดิ ทำให้งานเขียนของพวกเพเกินรวมทั้งเฮอร์เมทิคาหายสาบสูญไป 
จนกระทั่งในยุคฟื้นฟูศิลปวิทยาการ จึงมีการค้นพบต้นฉบับเฮอร์เมทิคาอีกครั้งเมื่อ พ.ศ. 2003 ทำให้มีการศึกษาคัมภีร์นี้มากขึ้น อย่างไรก็ตามใน พ.ศ. 2157 ไอแซค กาโซบง ได้เสนอความเห็นว่าคัมภีร์เฮอร์เมทิคาที่เหลือรอดในยุคปัจจุบันไม่ได้เขียนขึ้นในยุคอียิปต์โบราณ แต่น่าจะเขียนขึ้นในช่วงก่อนคริสตกาลเพียง 200 -300 ปี เมื่อวิเคราะห์ไวยากรณ์ คำศัพท์ของภาษาที่ใช้เขียนคัมภีร์นี้
คัมภีร์เฮอร์เมทิคามีการแปลเป็นภาษาไทยโดยกิ่งแก้ว อัตถากร โดยแปลจากฉบับภาษาอังกฤษของทิโมธี ฟรีค และปีเตอร์ แกนดี้
เนื้อหา.
เนื้อหาของคัมภีร์เฮอร์เมทิคาในฉบับภาษาอังกฤษของทิโมธี ฟรีค และปีเตอร์ แกนดี้เป็นการสรุปปรัชญาของเฮอร์เมทิคา 18 เล่มซึ่งมีเนื้อหาแบ่งเป็นตอนๆ ดังนี้
การ์ตูนเน็ตเวิร์ค ประเทศไทย

"บทความนี้กล่าวถึงช่องการ์ตูนเน็ตเวิร์คที่ออกอากาศในประเทศไทยเท่านั้น ช่องแม่ข่าย ดูที่ การ์ตูนเน็ตเวิร์คเอเชียตะวันออกเฉียงใต้"
การ์ตูนเน็ตเวิร์ค ประเทศไทย  เป็นช่องที่แพร่ภาพมาจาก การ์ตูนเน็ตเวิร์ค เอเชีย  มีแม่ข่ายอยู่ที่ฮ่องกง โดยบริษัท ทรูวิชั่นส์ จำกัด (มหาชน) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย ออกอากาศทางทรูวิชั่นส์ช่อง 453 (ในระบบ SD) และช่อง 449 (ในระบบ HD) รับชมได้ในทรูวิชั่นส์ แพลทินัม เอชดี และ โกลด์ เอชดี และ ซูเปอร์ แฟมิลี่ เอชดี และ สมาร์ท แฟมิลี่ เอชดี แพ็คเกจ
ประวัติ.
การ์ตูนเน็ตเวิร์ค ประเทศไทย เริ่มออกอากาศในประเทศไทยเมื่อ 8 มิถุนายน พ.ศ. 2537 โดยบริษัท ยูไนเต็ด บรอดคาสติง คอร์ปอเรชั่น จำกัด (มหาชน) (ยูบีซี) (ปัจจุบันคือ บริษัท ทรูวิชั่นส์ จำกัด (มหาชน)) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย โดยออกอากาศทางยูบีซีช่อง 27 ในขณะนั้นการ์ตูนเน็ตเวิร์คออกอากาศรวมกับช่องทีซีเอ็ม โดยออกอากาศวันละ 17 ชั่วโมง คือตั้งแต่เวลา 04:00 น. - 20:00 น. เวลาที่เหลือจะเป็นช่องทีซีเอ็ม
ต่อมาช่องทีซีเอ็มได้แยกออกจากการ์ตูนเน็ตเวิร์ค ทำให้การ์ตูนเน็ตเวิร์คออกอากาศเป็นช่องเดียว และออกอากาศ 24 ชั่วโมง โดยมีการเปลี่ยนลำดับเลขที่ช่องหลายครั้ง เช่น ช่อง 29, 52, 44, 32, 40, 35 และวันที่ 4 สิงหาคม พ.ศ. 2556 ทรูวิชั่นส์ได้นำช่อง Cartoon Network HD มาเพิ่มอีกช่องในช่องหมายเลข 130 ปัจจุบันออกอากาศทางช่อง 453 (SD) และ 449 (HD)
รายการที่ออกอากาศ.
รายการที่เคยนำมาฉาย.
<templatestyles src="Div col/styles.css"/>
เว็นไอนีดยู

"เว็นไอนีดยู"  คือบทเพลงอันเป็นผลงานการประพันธ์ของอัลเบิร์ต แฮมมอนด์ และคาโรล์ เบเยอร์ เซเยอร์ เพลงนี้ได้รับการขับร้องครั้งแรกโดยอัลเบิร์ดในปี พ.ศ. 2519 ในอัลบั้ม "เว็นไอนีดยู" อัลบั้มของเขาเอง ต่อมาในฉบับของลีโอ เซเยอร์ อำนวยการสร้างโดยริชาร์ด เพอร์รี เพลงนี้ได้ขึ้นชาร์ตอันดับที่ 1 ในชาร์ตซิงเกิลแห่งสหราชอาณาจักรนาน 2 สัปดาห์ ในเดือนกุมภาพันธ์ พ.ศ. 2520 ภายหลังจากการออกซิงเกิลก่อนหน้านี้ 3 เพลงซึ่งขึ้นอันดับสูงสุดได้เพียงอันดับที่ 2 นอกจากนี้ยังขึ้นชาร์ตบิลบอร์ดฮอต 100 ในอันดับที่ 1 เมื่อเดือนพฤษภาคม พ.ศ. 2520 และชาร์ตเพลงร่วมสมัยของผู้ใหญ่ในอันดับที่ 1 เช่นกัน เขาร้องเพลงนี้ในการแสดงครั้งที่ 2 ของเขาในรายการ "เดอะมัปเปดโชว์" ฤดูกาลที่ 3 
นอกจากนี้เพลงนี้ยังได้มีศิลปินมาขับร้องใหม่อีกหลายคน อาทิ เซลีน ดิออน, เพอร์รี โคโม, ร็อด สจ๊วต, แอลฟา บลอนดี, บราเธอร์ฮูดออฟแมน, จูลีโอ อิเกลเซียส, คลิฟฟ์ ริชาร์ด และ เคลย์ ไอเคน
ฉบับเซลีน ดิออน.
"เว็นไอนีดยู" คือซิงเกิลวิทยุของเซลีน ดิออน จากอัลบั้ม "เล็ตส์ทอล์กอะเบาต์เลิฟ" ออกจำหน่ายเมื่อวันที่ 7 กันยายน พ.ศ. 2541 ในประเทศบราซิล
หลังจากสิ้นสุดการแสดง "คอนเสิร์ตทัวร์ฟอลลิงอินทูยู" ในเดือนมิถุนายน พ.ศ. 2540 เซลีนเริ่มต้นการบันทึกเสียงอัลบั้มภาษาอังกฤษอัลบั้มใหม่ ซึ่งเซลีน และเรอเน สามีและผู้จัดการส่วนตัวของเธอต้องการนำเพลงเก่ามาขับร้องใหม่บางเพลง เดวิด ฟอสเตอร์ จึงเสนอเพลงยอดนิยมของลีโอ เซเยอร์ "เว็นไอนีดยู" เพลงนี้บันทึกเสียงที่สตูดิโอส์พาราเมาต์ และสตูดิโอส์ชาร์ตเมเกอร์ โดยเดวิดเป็นผู้อำนวยการสร้างเพลงนี้ด้วยตนเอง เพื่อบรรจุลงในอัลบั้ม "เล็ตส์ทอล์กอะเบาต์เลิฟ" ซึ่งออกจำหน่ายในวันที่ 15 พฤศจิกายน พ.ศ. 2540 โดยเซลีนขับร้องเพลงรี้ระหว่างออกรายการโทรทัศน์พิเศษที่ประเทศแคนาดา "Let's Talk About Love avec Julie Snyder" ในปลายปี พ.ศ. 2540 
ภายหลังความสำเร็จในเพลง "มายฮาร์ตวิลโกออน" และ "อิมมอร์ทอลิตี" ทำให้โซนี มิวสิก ตัดสินใจเผยแพร่เพลง "เว็นไอนีดยู" ในรูปแบบซิงเกิลวิทยุในประเทศบราซิล ช่วงปลายปี พ.ศ. 2541 ซึ่ง 2 ซิงเกิลก่อนหน้านี้ประสบความสำเร็จอย่างสูงในบราซิล อย่างไรก็ดี เพลงนี้เผยแพร่โดยปราศจากมิวสิกวิดีโอ และการประชาสัมพันธ์ ทำให้ไม่ประสบความสำเร็จดัง 2 ซิงเกิลแรก 
ผู้ประพันธ์เพลง "เว็นไอนีดยู" ร่วมงานกับเซลีนในอีกหลายเพลง อัลเบิร์ต แฮมมอนด์ ประพันธ์เพลง "จัสวอล์กอะเวย์" ซึ่งบรรจุในอัลบั้ม "เดอะคัลเลอร์ออฟมายเลิฟ" ในปี พ.ศ. 2536 และคาโรล์ เบเยอร์ เซเยอร์ ประพันธ์เพลง "เดอะเพรเยอร์" ซึ่งเป็นส่วนหนึ่งของอัลบั้ม "ดีสอาร์สเปเชียลไทม์ส" ในปี พ.ศ. 2541 
รูปแบบและรายชื่อเพลง.
ซิงเกิลวิทยุ 1 เพลง (บราซิล)
ฉบับคลิฟฟ์ ริชาร์ด.
ในวันที่ 29 ตุลาคม พ.ศ. 2550 คลิฟฟ์ ริชาร์ด ออกเผยแพร่เพลง "เว็นไอนีดยู" และขึ้นชาร์ตซิงเกิลแห่งสหราชอาณาจักรในอันดับสูงสุดที่ 38 และเป็น 1 ใน 5 เพลงที่คลิฟฟ์นำมาขับร้องใหม่ในอัลบั้ม "เลิฟ... ดิอัลบั้ม"
รัฐสภารัมป์

รัฐสภารัมป์ (ภาษาอังกฤษ: Rump Parliament) เป็นชื่อของรัฐสภาแห่งอังกฤษรัฐสภาหนึ่งที่เกิดจากการยึดรัฐสภายาวโดยนายพันทอมัส ไพรด์ (Thomas Pride) เมื่อวันที่ 6 ธันวาคม ค.ศ. 1648 ซึ่งเป็นรัฐสภาที่ประกอบด้วยสมาชิกที่มีเสียงข้างมากในการเป็นปฏิปักษ์ต่อการพิจารณาโทษของสมเด็จพระเจ้าชาร์ลส์ที่ 1 แห่งอังกฤษในข้อหากบฏต่อแผ่นดิน
“รัมป์” ตามปกติหมายถึงส่วนบั้นท้ายของสัตว์ แต่บันทึกของการใช้ในความหมายนี้หมายถึง “เศษ” ตั้งแต่ปี ค.ศ. 1649 คำว่า “รัฐสภารัมป์” หมายถึงรัฐสภาที่หลงเหลือจากรัฐสภาพที่ถูกต้องตามกฎหมาย
สถานีรถไฟชุมทางฉะเชิงเทรา

สถานีรถไฟชุมทางฉะเชิงเทรา ตั้งอยู่ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นสถานีรถไฟชั้น 1 บนทางรถไฟสายตะวันออกของการรถไฟแห่งประเทศไทย สถานีชุมทางฉะเชิงเทรา เป็นจุดรับส่งผู้โดยสาร ถึง สถานีรถไฟอรัญประเทศ จังหวัดสระแก้ว และสถานีรถไฟจุกเสม็ด อำเภอสัตหีบ จังหวัดชลบุรี รวมทั้งยังเป็น 1 ใน 10 ของสถานีรถไฟขนาดใหญ่ของการรถไฟแห่งประเทศไทย และเป็นสถานีที่ขบวนรถไฟสินค้าที่มาจากสายชายฝั่งทะเลตะวันออกต้องแวะ เพื่อเปลี่ยนเส้นทางไปยังอีกช่วง
ประวัติ.
สถานีรถไฟชุมทางฉะเชิงเทราสร้างราวปี พ.ศ. 2470 แต่เดิมชื่อว่าสถานีเมืองแปดริ้ว ต่อมา พ.ศ. 2496 ได้ย้ายมายังที่ตั้งในปัจจุบัน และเปลี่ยนชื่อใหม่เป็น สถานีรถไฟชุมทางฉะเชิงเทรา ประมาณปี พ.ศ. 2528 หลังจากโครงการก่อสร้างทางรถไฟช่วงฉะเชิงเทรา-สัตหีบ ของการรถไฟแห่งประเทศไทยได้แล้วเสร็จ
สถานที่ท่องเที่ยว.
สถานีรถไฟชุมทางฉะเชิงเทราถูกใช้เป็นจุดเชื่อมต่อในการเดินทางไปยังสถานที่ท่องเที่ยวต่าง ๆ ในจังหวัดฉะเชิงเทรา โดยการท่องเที่ยวแห่งประเทศไทยได้แนะนำการเดินทางด้วยรถไฟจากกรุงเทพมหานครมายังจังหวัดฉะเชิงเทรา ในรูปแบบของวันเดย์ทริป เนื่องจากตลอดสองข้างทางมีทิวทัศน์และธรรมชาติจากพื้นที่เกษตรกรรมตลอดสองฝั่งทางรถไฟ รวมถึงในตัวสถานียังมีการจัดแสดงหัวขบวนรถจักรไอน้ำ หมายเลข 182 อยู่บริเวณหน้าสถานี และสามารถเดินทางเชื่อมต่อกับขนส่งมวลชนต่าง ๆ ในจังหวัดฉะเชิงเทราโดยใช้การเดินทางด้วยรถสองแถวประจำทางเป็นหลัก มีสถานที่แนะนำดังนี้
ทางคู่เลี่ยงเมือง.
โครงการทางคู่เลี่ยงเมือง.
โครงการทางคู่เลี่ยงเมือง  เป็นส่วนหนึ่งของโครงการก่อสร้างทางคู่ เส้นทางรถไฟสายชายฝั่งทะเลตะวันออก ช่วงฉะเชิงเทรา - คลองสิบเก้า - แก่งคอย โดยจะมีการก่อสร้างทางเลี่ยงย่านสถานีฉะเชิงเทรา เพื่อให้รถที่มาจากสามารถวิ่งลัดไปท่าเรือแหลมฉบังได้ทันที โดยไม่ต้องเข้ามาในย่านสถานีชุมทางฉะเชิงเทรา เพื่อลดเวลาในการขนส่งสินค้า
ปัจจุบันการก่อสร้างดังกล่าวได้เสร็จสิ้นแล้ว และเปิดให้บริการในการเชื่อมต่อเส้นทาง ช่วงชุมทางฉะเชิงเทรา - ชุมทางคลอง สิบเก้า - ชุมทางแก่งคอย เมื่อช่วงเดือนกันยายนของปี พ.ศ. 2562 ระยะทางรวมกว่า 106 กิโลเมตร
รัฐสภาสั้น

รัฐสภาสั้น (13 เมษายน ค.ศ. 1640 – 5 พฤษภาคม ค.ศ. 1640) เป็นชื่อของรัฐสภาแห่งอังกฤษรัฐสภาหนึ่งของสมเด็จพระเจ้าชาร์ลส์ที่ 1 แห่งอังกฤษ ที่มีอายุเพียงสามอาทิตย์ หลังจากที่พระเจ้าชาร์ลส์ทรงปกครองอังกฤษภายใต้สมัยการปกครองส่วนพระองค์ (Personal Rule) อยู่สิบเอ็ดปี พระองค์ก็เรียกประชุมรัฐสภาในปี ค.ศ. 1640 โดยการถวายคำแนะนำโดยทอมัส เวนท์เวิร์ธ เอิร์ลแห่งสตราฟฟอร์ดที่ 1 พระเจ้าชาร์ลส์ทรงถูกบังคับให้เรียกประชุมรัฐสภาเพื่อที่จะหาทุนในการสนับสนุนสงครามบาทหลวง (Bishops' Wars) ต่อสกอตแลนด์ แต่ก็เช่นเดียวกับรัฐสภาชุดก่อนหน้านั้นที่มีความสนใจในเสนอข้อเรียกร้องต่างๆ ที่เกี่ยวกับวิธีการปกครองของพระเจ้าชาร์ลส์อันไม่ยุติธรรมแทนที่จะสนใจกับการอนุมัติเงินในการทำสงคราม
จอห์น พิม (John Pym) สมาชิกรัฐสภาจากทาวิสสต็อคกลายเป็นผู้นำในการเรียกร้องและกล่าวสุนทรพจน์อย่างยืดยาวเมื่อวันที่ 17 เมษายนที่มีใจความว่านอกจากว่าพระเจ้าชาร์ลส์จะทรงยอมรับฟังข้อเรียกร้องต่างๆ สภาสามัญชนก็จะไม่ยอมออกเสียงสนับสนุนทุนการสงครามของพระองค์ ส่วนจอห์น แฮมพ์เด็น (John Hampden) พยายามชักชวนเป็นการภายในและเป็นสมาชิกของคณะกรรมการต่างๆ เก้าคณะกรรมการ พระเจ้าชาร์ลส์ทรงพยายามต่อรองโดยทรงเสนอว่าจะหยุดเก็บภาษีเรือ แต่ก็ยังไม่เป็นที่พอใจของรัฐสภา ขณะเดียวกันคำร้องต่างๆ ของการใช้อำนาจในทางที่ผิดก็หลั่งไหลเข้ามาจากทั่วประเทศ เมื่อทรงหมดความอดทนกับการกลับมาโต้แย้งของรัฐสภาที่ทิ้งไว้ตั้งแต่ปี ค.ศ. 1629 และการบิดเบือนสถานการณ์ที่เลวลงในสกอตแลนด์ พระเจ้าชาร์ลส์ก็ตัดสินพระทัยยุบรัฐสภาเมื่อวันที่ 5 พฤษภาคม ค.ศ. 1640 หลังจากที่ประชุมกันได้เพียงสามอาทิตย์ “รัฐสภาสั้น” ตามมาด้วย “รัฐสภายาว”